|  |  |
| --- | --- |
|  | PATVIRTINTA  Sodeliškių kaimo bendruomenės tarybos pirmininko  2017 m. birželio 13 d. įsakymu Nr. 1 |

**SODELIŠKIŲ KAIMO BENDRUOMENĖS**

**SUPAPRASTINTŲ VIEŠŲJŲ PIRKIMŲ TAISYKLĖS**

**TURINYS**

**I. BENDROSIOS NUOSTATOS**

1. Supaprastintų viešųjų pirkimų taisyklės (toliau – Taisyklės) reglamentuoja SODELIŠKIŲ KAIMO bendruomenės (toliau – Organizacija) atliekamų prekių, paslaugų ir darbų supaprastintų viešųjų pirkimų organizavimą ir vykdymą.
2. Prekių, paslaugų ir darbų viešasis pirkimas vadovaujantis Taisyklėmis atliekamas, kai:
   1. pirkimo vertė yra mažesnė už nustatytas tarptautinio pirkimo vertės ribas;
   2. vykdomi Lietuvos Respublikos viešųjų pirkimų įstatymo (toliau – Viešųjų pirkimų įstatymas) 2 priedėlyje nurodytų B paslaugų pirkimai neatsižvelgiant į pirkimo vertę;
   3. vykdomi Viešųjų pirkimų įstatymo 9 straipsnio 14 dalyje nurodyti pirkimai.
3. Pirkimai atliekami laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų, siekiant sudaryti viešojo pirkimo-pardavimo sutartį (toliau – pirkimo sutartis), leidžiančią racionaliai naudojant tam skirtas lėšas įsigyti Organizacijos ar tretiesiems asmenims reikalingų prekių, paslaugų ar darbų.
4. Su Taisyklėmis privalo būti susipažinę ir jomis vadovautis:
   1. perkančiosios organizacijos vadovas;
   2. perkančiosios organizacijos viešųjų pirkimų komisijos pirmininkas, nariai ir ekspertai;
   3. pirkimų organizatoriai.
5. Taisyklėse vartojamos sąvokos:
   1. **Pirkimų organizatorius** – Organizacijos vadovo įsakymu paskirtas darbuotojas, kuris Taisyklių nustatyta tvarka organizuoja pirkimus, ir juos atlieka, kai tokiems pirkimams atlikti komisija nesudaroma;
   2. **Viešųjų pirkimų komisija** (toliau – Komisija) – pirkimams organizuoti ir atlikti Organizacijos vadovo įsakymu sudaryta komisija, veikianti pagal patvirtintą darbo reglamentą;
   3. **Mažos vertės viešasis pirkimas** (toliau – mažos vertės pirkimas) – supaprastintas pirkimas, kai yra bent viena iš šių sąlygų:

1) prekių ar paslaugų pirkimo vertė yra mažesnė kaip 58 000 eurų (be pridėtinės vertės mokesčio), o darbų pirkimo vertė mažesnė kaip 145 000 eurų (be pridėtinės vertės mokesčio);

2) perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų (be pridėtinės vertės mokesčio), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų (be pridėtinės vertės mokesčio);

* 1. Kitos Taisyklėse vartojamos sąvokos atitinka Viešųjų pirkimų įstatymo 2 straipsnyje vartojamas sąvokas.

**II. PIRKIMUS ATLIEKANTYS ASMENYS**

1. Perkančioji organizacija, apskaičiuodama numatomų pirkimų vertes, vadovaujasi Viešųjų pirkimų įstatymo 9 straipsnio nuostatomis ir Numatomo viešojo pirkimo vertės skaičiavimo metodika, patvirtinta Viešųjų pirkimų tarnybos direktoriaus 2003 m. vasario 26 d. įsakymu Nr. 1S-26 (Žin., 2003, Nr. 22-949; 2006, Nr. 12-454) (aktualia redakcija).
2. Supaprastintus pirkimus (įskaitant ir mažos vertės pirkimus) vykdo vadovo įsakymu sudaryta viešojo pirkimo Komisija. Mažos vertės pirkimus gali atlikti vadovo paskirti pirkimo organizatoriai, kurie turi būti nepriekaištingos reputacijos, arba vadovo įsakymu sudaryta komisija. Komisijos pirmininku, jos nariais skiriami nepriekaištingos reputacijos asmenys.
3. Mažos vertės pirkimus vykdo komisija, kai:
   1. prekių ir paslaugų pirkimo sutarties vertė viršija 24 000 Eur (be PVM);
   2. darbų pirkimo sutarties vertė viršija 87 000 Eur (be PVM).
4. Vadovas turi teisę priimti sprendimą pavesti supaprastintą pirkimą (įskaitant ir mažos vertės pirkimą) vykdyti pirkimo organizatoriui arba komisijai neatsižvelgdamas į Taisyklių 14 punkte nustatytas aplinkybes.
5. Atskirais atvejais vadovo įsakymu gali būti sudaroma komisija arba paskiriamas pirkimo organizatorius konkrečiam pirkimui atlikti. Tuo pačiu metu atliekamiems keliems supaprastintiems pirkimams gali būti sudarytos kelios Komisijos arba viena nuolatinė komisija ar paskirti keli Pirkimo organizatoriai. Komisijos pirmininku skiriamas vienas iš Komisijos narių.
6. Komisija dirba pagal vadovo patvirtintą Komisijos darbo reglamentą. Komisijai turi būti nustatytos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai. Prieš pradėdami supaprastintus pirkimus Komisijos nariai ir Pirkimo organizatorius turi pasirašyti nešališkumo deklaraciją ir konfidencialumo pasižadėjimą.
7. Perkančioji organizacija supaprastinto pirkimo procedūroms iki sutarties sudarymo atlikti gali įgalioti kitą perkančiąją organizaciją (toliau įgaliota organizacija). Tokiu atveju įgaliotajai organizacijai nustatomos užduotys ir suteikiami visi įgaliojimai toms užduotims vykdyti.
8. Perkančioji organizacija prekes, paslaugas ir darbus gali pirkti per centrinę perkančiąją organizaciją arba iš jos, pavyzdžiui, naudodamasi VšĮ Centrinės projektų valdymo agentūros katalogu, kuris pasiekiamas adresu www.cpo.lt.

# **III. PIRKIMŲ ATLIKIMAS**

1. Pirkimas atliekamas šiais etapais:
   1. pirkimų organizatorius ar komisija išsiaiškina reikalingas pirkti prekes, paslaugas ar darbus, jų technines, eksploatacines ir kitas savybes;
   2. pirkimų organizatorius ar Komisija suformuluoja pirkimo sąlygas;
   3. pirkimų organizatorius ar Komisija išrenka geriausią pasiūlymą pateikusį tiekėją, su kuriuo bus sudaroma pirkimo sutartis (sutartys);
   4. Organizacijos vadovas arba jos įgaliotas asmuo turėtų patvirtinti pirkimų organizatoriaus sprendimą dėl laimėjusio tiekėjo;
   5. Organizacija su geriausią pasiūlymą pateikusiu tiekėju sudaro pirkimo sutartį.

**IV. PREKIŲ, PASLAUGŲ AR DARBŲ POREIKIO IŠSIAIŠKINIMAS**

**IR PIRKIMO OBJEKTO SAVYBIŲ NUSTATYMAS**

1. Pirkimų organizatorius ar Komisija prieš pradėdami pirkimą turi išsiaiškinti, kokias prekes, paslaugas ar darbus reikės pirkti, taip pat reikalingus šių prekių, paslaugų, darbų savybes, kiekius, kokybės reikalavimus ir kt.
2. Pirkimų organizatorius ar Komisija gali apklausti Organizacijos darbuotojus, remtis turimais techniniais aprašymais, savo patirtimi, defektiniais aktais, planais ar kita informacija. Jeigu reikia, pirkimų organizatorius ar Komisija gali konsultuotis su atitinkamos srities specialistais.
3. Pirkimo objektas turi būti apibūdintas taip, kad jį glaustai ir aiškiai būtų galima nurodyti apklausiamiems tiekėjams.
4. Nurodant perkamų prekių, paslaugų ar darbų savybes tiekėjai negali būti dirbtinai diskriminuojami, tačiau turi būti užtikrinama jų konkurencija *(nurodant savybes neturi būti sudaroma situacija, kad tik konkretus tiekėjas galėtų pateikti prekes, atlikti paslaugas ar darbu*s).
5. Apibūdinant pirkimo objektą neturėtų būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti, išskyrus atvejus, kai neįmanoma tiksliai ir suprantamai apibūdinti pirkimo objektą. Šiuo atveju tiekėjams būtina nurodyti, kad priimtini ir savo savybėmis lygiaverčiai objektai.
6. Nurodytos pirkimo objekto savybės turėtų būti suderintos su pirkimo iniciatoriumi – Organizacijos darbuotoju, kuris nurodė reikalingas prekes, paslaugas arba darbus, taip pat su Organizacijos vadovu, jeigu ji priima atskirą sprendimą derinti pirkimo objekto savybes.

**V. SUPAPRASTINTŲ VIEŠŲJŲ PIRKIMŲ PASKELBIMO YPATUMAI**

1. Perkančioji organizacija skelbia apie kiekvieną supaprastintą pirkimą, išskyrus Taisyklėse nustatytus, atsižvelgiant į Viešųjų pirkimų įstatymo 92 straipsnio 3, 4, 5, 6, 7 dalies nuostatas, atvejus.
2. Visais atvejais nurodytais Viešųjų pirkimų įstatymo 92 straipsnio 2 dalyje, Organizacija atlikusi prekių, paslaugų ar darbų pirkimą apie jį nepaskelbus, gali paskelbti informacinį pranešimą Viešųjų pirkimų įstatymo nustatyta tvarka.
3. Organizacija skelbimą apie supaprastintą pirkimą, kurį pagal šias Taisykles numatyta skelbti viešai, ir informacinį pranešimą skelbia Centrinėje viešųjų pirkimų informacinėje sistemoje (toliau – CVP IS) ir leidinio „Valstybės žinios“ priede „Informaciniai pranešimai“. Apie mažos vertės pirkimą, kurį pagal šias Taisykles Organizacija privalo skelbti viešai, skelbiama CVP IS arba savo tinklapyje.
4. Perkančioji organizacija apie supaprastintą pirkimą skelbia Viešųjų pirkimų įstatymo 86 straipsnyje ir Taisyklėse nustatyta tvarka.
5. Neskelbiant apie pirkimą perkamos prekės, paslaugos ar darbai, tais atvejais, kurie yra numatyti Viešųjų pirkimų įstatyme. Organizacija turi teisę neskelbti apie pirkimą, jei jis yra mažos vertės ir prekių (paslaugų) pirkimo sutarties vertė mažesnė kaip 58 000 (penkiasdešimt aštuoni tūkstančiai) Eur be PVM, o darbų mažesnė kaip 145 000 (vienas šimtas keturiasdešimt penki tūkstančiai) Eur be PVM.
6. Perkančioji organizacija skelbimą apie supaprastintą pirkimą, Viešųjų pirkimų įstatymo 92 straipsnio 8 dalyje nurodytą informacinį pranešimą ir šio straipsnio 8 dalyje nurodytą pranešimą dėl savanoriško *ex ante* skaidrumo, kuriuos pagal Viešųjų pirkimų įstatymą ir šias Taisykles numatyta paskelbti viešai, skelbia Centrinėje viešųjų pirkimų informacinėje sistemoje (toliau - CVP IS), o pranešimus dėl savanoriško *ex ante* skaidrumo – ir Europos Sąjungos oficialiajame leidinyje. Skelbimai, informaciniai pranešimai ir pranešimai dėl savanoriško *ex ante* skaidrumo gali būti papildomai skelbiami perkančiosios organizacijos tinklalapyje, kitur internete, leidiniuose ar kitomis priemonėmis.

**VI. SUPAPRASTINTŲ PIRKIMŲ VYKDYMO BŪDAI IR TVARKA**

1. Organizacija nustato šiuos supaprastintų pirkimų vykdymo būdus:
   1. supaprastintas atviras konkursas;
   2. supaprastintos skelbiamos derybos;
   3. supaprastintos neskelbiamos derybos;
   4. tiekėjų apklausa.
2. Organizacija supaprastintus viešuosius pirkimus gali atlikti CVP IS priemonėmis (kai pirkimo atveju elektroninėmis priemonėmis pateikiamas skelbimas apie pirkimą (neskelbiamų pirkimų atveju – kvietimas), kiti pirkimo dokumentai ir priimami tiekėjų pasiūlymai, naudojantis CVP IS priemonėmis bendraujama su tiekėjais).
3. Supaprastintas atviras konkursas gali būti vykdomas visais atvejais. Derybos supaprastinto atviro konkurso metu yra draudžiamos.
4. Supaprastintos skelbiamos derybos gali būti vykdomos visais atvejais.
5. Supaprastintos neskelbiamos derybos gali būti vykdomos Viešųjų pirkimų įstatyme nustatytais atvejais, kuomet apie pirkimą neprivalu skelbti.
6. Tiekėjų apklausos būdu pirkimas gali būti atliekamas šiose Taisyklėse nustatytomis sąlygomis.
7. Organizacija, vykdydama supaprastintą pirkimą, apie kurį pagal šias Taisykles yra numatyta skelbti (išskyrus mažos vertės pirkimą ir supaprastintų neskelbiamų derybų būdu vykdomus pirkimus), pirkimo dokumentuose pateikia visą informaciją apie pirkimo sąlygas ir procedūras, vadovaudamasi Viešųjų pirkimų įstatymo 24 straipsniu kiek tai būtina konkretaus pirkimo atveju ir privaloma pagal Viešųjų pirkimų įstatymo reikalavimus.
8. Organizacija pirkimo dokumentuose privalo numatyti:
   1. reikalavimą, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti; taip pat gali būti reikalaujama, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato Organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.
   2. Organizacijos siūlomos šalims pasirašyti pirkimo sutarties sąlygas pagal Viešųjų pirkimų įstatymo 18 straipsnio 6 dalies reikalavimus, taip pat pirkimo sutarties projektą, jeigu jis yra parengtas (išskyrus mažos vertės pirkimus);
   3. informaciją apie atidėjimo termino taikymą, ginčų nagrinėjimo tvarką (išskyrus mažos vertės pirkimus);
   4. kitą informaciją, kuri privaloma pagal Viešųjų pirkimų įstatymo reikalavimus.
9. Jei pirkimas yra vykdomas CVP IS priemonėmis, Organizacija pirkimo dokumentus, kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų paklausimus, pateikia per CVP IS.
10. Jeigu pirkimo dokumentų neįmanoma pateikti CVP IS priemonėmis, Organizacija pirkimo dokumentus, tiekėjui paprašius, nedelsdama pateikia kitomis priemonėmis.
11. Jei apie supaprastintą pirkimą nėra skelbiama ir pirkimas nėra vykdomas CVP IS priemonėmis, Organizacija pirkimo dokumentus, tarp jų ir kvietimus, pranešimus, paaiškinimus, papildymus, tiekėjams pateikia asmeniškai, siunčia registruotu laišku, faksu, elektroniniu paštu.
12. Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, apklausos atveju – pateikti kvietimai dalyvauti pirkimo procedūrose.
13. Tiekėjas gali paprašyti, kad Organizacija paaiškintų pirkimo dokumentus. Organizacija atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Organizacija į gautą prašymą atsako ne vėliau kaip per 3 darbo dienas nuo jo gavimo dienos. Vykdydama mažos vertės pirkimus perkančioji organizacija gali nesivadovauti minėtais terminais jeigu nebus pažeisti viešųjų pirkimų principai.
14. Jeigu Organizacijapirkimo dokumentus paaiškina (patikslina) arba jei ji negali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus), apie tai paskelbdama patikslinantį skelbimą.
15. Pasiūlymas galioja jame tiekėjo nurodytą laiką. Šis laikas turi būti ne trumpesnis, negu yra nustatyta pirkimo dokumentuose. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
16. Nesibaigus pasiūlymų galiojimo terminui, šis terminas gali būti pratęstas. Pasiūlymų galiojimo terminą gali pratęsti pasiūlymus pateikę dalyviai Organizacijos prašymu.
17. Organizacija priklausomai nuo perkamo objekto specifikos ir sudėtingumo gali prašyti tiekėjų pasiūlymo galiojimo ar pirkimo sutarties įvykdymo užtikrinimo.
18. Perkančioji organizacija, gavusi Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Viešųjų pirkimų tarnybos sutikimas nereikalingas nutraukiant neskelbiamų derybų būdu atliekamo pirkimo ir mažos vertės pirkimų procedūras.
19. Organizacija*,* skelbdama apie supaprastintą pirkimą, kiekvienu konkrečiu atveju, atsižvelgdama į perkamo objekto sudėtingumą, nustato pakankamą pasiūlymų pateikimo terminą, kuris negali būti trumpesnis kaip 7 darbo dienos nuo skelbimo apie pirkimą paskelbimo CVP IS dienos.
20. Organizacija vietoj kvalifikaciją patvirtinančių dokumentų tiekėjų gali prašyti pateikti jos nustatytos formos pirkimo dokumentuose nurodytų minimalių kvalifikacinių reikalavimų atitikties deklaracijos, kai tiekėjų kvalifikacijos patikrinimas nėra būtinas prieš tiekėjų pateiktų pasiūlymų vertinimo ir palyginimo procedūrą (nėra atliekama kvalifikacinė atranka), o pasirinktas pasiūlymų vertinimo kriterijus yra mažiausia kaina. Tokiais atvejais pirkimo dokumentuose nurodoma, kad atitiktį minimaliems kvalifikaciniams reikalavimams patvirtinančių dokumentų reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo).
21. Parinkdama tiekėją, Organizacija, vadovaujasi Viešųjų pirkimų įstatymo 32–38 straipsniais ir įsitikina, ar tiekėjas bus pajėgus įvykdyti pirkimo sutartį.
22. Tiekėjų kvalifikacijos neprivaloma tikrinti, kai:
    1. vykdomi mažos vertės pirkimai;
    2. kitais atvejais, kuomet vadovaujantis Viešųjų pirkimų įstatymu neprivalu skelbti apie konkursą.
23. Vokai su pasiūlymais atplėšiami komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Kai supaprastintam pirkimui pasiūlymus leidžiama pateikti vien tik CVP IS priemonėmis, tiekėjų atstovai į vokų atplėšimo posėdį nekviečiami, o su vokų atplėšimo metu skelbtina informacija supažindinami CVP IS priemonėmis.
24. Tiekėjų pasiūlymai vertinami vadovaujantis Viešųjų pirkimų įstatymo 39 straipsniu.
25. Jeigu pateiktame pasiūlyme nurodyta prekių, paslaugų ar darbų kaina yra neįprastai maža, Organizacija, priklausomai nuo perkamo objekto specifikos, reikalauja dalyvio pagrįsti siūlomą kainą, o jeigu dalyvis nepateikia tinkamų kainos pagrįstumo įrodymų, pasiūlymą atmeta (išskyrus mažos vertės pirkimus, kai Organizacija gali, bet neprivalo prašyti pagrįsti neįprastai mažą kainą).

**VII. SUPAPRASTINTAS ATVIRAS KONKURSAS**

1. Vykdant supaprastintą atvirą konkursą, dalyvių skaičius neribojamas. Apie pirkimą skelbiama šiose Taisyklėse nustatyta tvarka.
2. Supaprastintame atvirame konkurse derybos tarp Organizacijos ir dalyvių yra draudžiamos.
3. Pasiūlymų pateikimo terminas negali būti trumpesnis negu 7 darbo dienų nuo skelbimo apie pirkimą paskelbimo dienos.

**VIII. SUPAPRASTINTOS SKELBIAMOS DERYBOS**

1. Vykdant supaprastintas skelbiamas derybas, apie pirkimą skelbiama šiose Taisyklėse nustatyta tvarka. Derybos laikomos įvykusiomis, jei yra bent vienas neatmestas pasiūlymas.
2. Tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta 48 punkte.
3. Organizacija derybas vykdo tokiais etapais:
   1. tiekėjai prašomi pateikti pirminius pasiūlymus iki skelbime nurodyto termino pabaigos;
   2. Organizacija susipažįsta su pirminiais pasiūlymais ir minimalius kvalifikacijos reikalavimus atitinkančius dalyvius kviečia derėtis;
   3. su kiekvienu tiekėju atskirai arba su visais tiekėjais kartu deramasi dėl pasiūlymo sąlygų, siekiant geriausio rezultato. Kai deramasi su kiekvienu tiekėju atskirai, pabaigus derybas, dalyvių gali būti prašoma pateikti galutinius kainos pasiūlymus užklijuotuose vokuose. Vokų atplėšimas ir kainos paskelbimas vyksta viešame posėdyje, kuriame turi teisę dalyvauti visi pasiūlymus pateikę tiekėjai ar jų įgalioti atstovai;
   4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose, nustatomas geriausias pasiūlymas.
4. Organizacija gali derėtis su kiekvienu tiekėju atskirai. Derėjimosi tvarka turi būti nurodyta pirkimo dokumentuose.
5. Derybų metu turi būti laikomasi šių reikalavimų:
   1. tretiesiems asmenims Organizacija negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;
   2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją Organizacija neturi diskriminuoti vienų tiekėjų kitų naudai;
   3. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. CVP IS priemonėmis derybos vykdomos naudojant funkciją „Susirašinėjimas“.

**IX. SUPAPRASTINTOS NESKELBIAMOS DERYBOS**

1. Pirkimas neskelbiamų derybų būdu gali būti pradedamas tik gavus Viešųjų pirkimų tarnybos sutikimą dėl tokio pirkimo būdo pasirinkimo.
2. Organizacija, atlikdama pirkimą supaprastintas neskelbiamų derybų būdu:
   1. kai kviečia jose dalyvauti daugiau kaip vieną kandidatą, patikrina, ar kandidatų kvalifikacija atitinka keliamus reikalavimus, derasi su jais siekdama geriausio rezultato ir pagal derybų rezultatus bei pirkimo dokumentuose nustatytus vertinimo kriterijus nustato geriausią pasiūlymą;
   2. kai kviečia jose dalyvauti tik vieną kandidatą, patikrina, ar kandidato kvalifikacija atitinka keliamus reikalavimus, derasi su juo siekdama geriausio rezultato. Supaprastintų neskelbiamų derybų atveju, kai į derybas kviečiamas tik vienas kandidatas, Organizacija šiam kandidatui turi teisę pateikti ne visą Viešųjų pirkimų įstatymo 24 straipsnyje nurodytą informaciją, jeigu mano, kad kita informacija yra nereikalinga.
3. Derybos laikomos įvykusiomis, jeigu yra bent vienas tiekėjas, kurio pasiūlymas ir derybų su juo rezultatai atitinka Organizacijos keliamus reikalavimus.
4. Derybų procedūrų metu Organizacija turi laikytis sąlygų nustatytų Taisyklių 52-54 punktuose.
5. Supaprastintų neskelbiamų derybų galutiniai pasiūlymai nagrinėjami, vertinami ir lyginami šių Taisyklių nustatyta tvarka.

**X. MAŽOS VERTĖS PIRKIMŲ YPATUMAI**

1. Jei apie mažos vertės pirkimą nėra skelbiama, jis gali būti atliekamas tiekėjų apklausos būdu.
2. Atliekant mažos vertės pirkimus, apie kiekvieną pirkimą gali būti skelbiama CVP IS priemonėmis.
3. Vykdydama mažos vertės pirkimus Organizacija neprivalo vadovautis Taisyklių 6 skyriaus reikalavimais, tačiau turi užtikrinti Viešųjų pirkimų įstatyme numatytų principų laikymąsi.

**xI. TIEKĖJŲ APKLAUSA**

1. Visais šiose Taisyklėse numatytais atvejais, kai nėra skelbiama apie mažos vertės pirkimus ir siekiant nustatyti tiekėją, su kuriuo bus sudaroma pirkimo sutartis, apklausiami potencialūs tiekėjai.
2. Pirkimų organizatorius ar Komisija vykdo apklausą žodžiu arba raštu.
3. Pirkimų organizatorius ar Komisija gali pasinaudoti viešai tiekėjų pateikta informacija (pvz., apsilankymas parduotuvėje ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai:
   1. žodžiu apklausa gali būti vykdoma, kuomet numatoma sudaryti prekių, paslaugų ar darbų pirkimo sutartį, kurios vertė be PVM neviršija 5 000 (penkių tūkstančių) Eur;
   2. perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos neįmanoma gauti siūlymų raštu.
4. Žodžiu pirkimas vykdomas:
   1. telefonu, t. y. kai skambinama telefonu tiekėjams;
   2. tiesiogiai bendraujant su potencialiu tiekėju, t. y. vykstant į potencialaus tiekėjo buveinę – parduotuvę ar kt. ir surašant reikalingų prekių, paslaugų kainas, o grįžus į darbo vietą užpildoma tiekėjų apklausos pažyma (1 priedas).
5. Raštu pirkimas vykdomas, kai prekių, paslaugų ar darbų pirkimo sutarties vertė be PVM yra didesnė nei 5 000 (penki tūkstančiai) Eur.
6. Raštu kreipiantis į tiekėjus yra suformuluojamos pirkimo sąlygos, kuriose pirkimų organizatorius ar Komisijos pirmininkas, Komisijos vardu, kreipiasi raštu į potencialius tiekėjus. Šios pirkimo sąlygos potencialiems tiekėjams pateikiamos CVP IS priemonėmis, paštu, faksu, elektroniniu paštu arba asmeniškai.
7. Raštu atliekant pirkimą apklausos būdu, tiekėjams turėtų būti pateikta ši informacija:
   1. pageidaujamos pirkimo objekto savybės;
   2. svarbiausios pirkimo sutarties sąlygos;
   3. kokiais kriterijais vadovaujantis bus pasirenkamas tiekėjas, su kuriuo bus sudaroma pirkimo sutartis;
   4. kokius dalykus turi nurodyti siūlantis savo prekes, paslaugas ar darbus tiekėjas, kokia forma ir iki kada jis tai turi padaryti.
8. Taisyklių 69 punkte nustatyta informacija tiekėjams gali būti neteikiama tik tuo atveju, jeigu dėl Taisyklių 79 punkte nurodytų priežasčių apklausiamas tik vienas tiekėjas, taip pat, kuomet informacija apie siūlomas prekes ar paslaugas vertinima pagal internetinėje svetainėje (el. parduotuvėje) pateiktus duomenis (charakteristikas, kainas ir pan).
9. Organizacija turi įsitikinti, kad pasiūlymą pateikęs tiekėjas yra pajėgus įvykdyti pirkimo sutartį. Tam pirkimų organizatorius ar Komisija gali kelti reikalavimus tiekėjų kvalifikacijai ir prašyti informacijos apie jų kvalifikaciją. Visiems tiekėjams turi būti keliami vienodi reikalavimai ir prašoma pateikti to paties pobūdžio informaciją. Nei keliami reikalavimai, nei prašoma informacija negali diskriminuoti tiekėjų.
10. Apklausiant tiekėją ar tiekėjui atskirai kreipiantis, pirkimų organizatorius arba Komisija turi atsakyti į visus tiekėjo klausimus, kurie yra susiję su pirkimu ir tiekėjui reikalingi geriau suprasti Organizacijos poreikius ir galimybes, tačiau tiekėjui negali būti pateikta komercinė, tarnybos ar valstybės paslaptimi laikoma informacija arba informacija, kurios atskleidimas pakenktų viešiesiems interesams ar trukdytų sąžiningai konkurencijai.
11. Tame pačiame pirkime apklausiamiems tiekėjams turi būti pateikta tokia pati informacija.
12. Apklausiant tiekėjus, jeigu tai nesukelia pernelyg didelių organizacinių sunkumų, galima derėtis dėl palankesnių tiekėjo siūlomų sąlygų. Derybų metu tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerinti savo pasiūlymus. Jei pirkimą atlieka komisija ir yra deramasi, turėtų būti rašomas derybų protokolas, kurį pasirašo komisijos pirmininkas ir tiekėjo atstovas. Prekės, paslaugos ar darbai perkami iš to tiekėjo, kuris pateikė ekonomiškai naudingiausią pasiūlymą arba pasiūlė mažiausią kainą.
13. Jeigu apklausiant tiekėjus paaiškėja, kad reikia pakeisti Organizacijos pageidaujamas pirkimo objekto savybes arba kitas pirkimo sąlygas, pirkimų organizatorius arba Komisija turi tai padaryti, esant reikalui derindami su Organizacijos vadovu ir Už verčių apskaitą atsakingu asmeniu, ir iš naujo apklausti tiekėjus.
14. Siekiant nustatyti tiekėją, su kuriuo bus sudaroma pirkimo sutartis, apklausiami 3 potencialūs tiekėjai arba vienas tiekėjas, jei yra Taisyklių 78 punkte numatytos aplinkybės.
15. Mažiau tiekėjų, nei nurodyta 76 punkte, gali būti apklausiama šiais atvejais:
    1. pirkimų organizatorius arba Komisija sužino, kad yra mažiau tiekėjų, kurie gali patiekti reikalingas prekes, suteikti paslaugas ar atlikti darbus;
    2. perkama vadovaujantis Taisyklių 78 punkto reikalavimais;
    3. didesnio tiekėjų skaičiaus apklausa reikalautų neproporcingai didelių pirkimų organizatoriaus arba Komisijos pastangų, laiko ir/arba lėšų sąnaudų;
    4. esant kitoms objektyviai pateisinamoms aplinkybėms, dėl kurių neįmanoma apklausti daugiau tiekėjų. Šios aplinkybės negali priklausyti nuo Organizacijos delsimo arba neveiklumo.
16. Vienas tiekėjas, tiesiogiai kreipiantis į jį pateikti pasiūlymą ar sudaryti pirkimo sutartį, gali būti kai:
    1. yra tik konkretus tiekėjas, kuris gali patiekti reikalingas prekes, pateikti paslaugas ar atlikti darbus ir nėra jokios kitos priimtinos alternatyvos (pvz., perkamos meninio pobūdžio paslaugos, dalyvavimas seminaruose, konferencijose, dalyvio mokestis parodose, automobilio parkavimo paslaugos pagal patvirtintus įkainius ir pan.);
    2. įkainiai yra patvirtinti Lietuvos Respublikos įstatymais ar kitais teisės aktais, o tiekėjas nėra perkančioji organizacija (apmokėjimai už automobilių tech. apžiūrą ir pan.);
    3. perkamos reprezentacijai skirtos prekės ar paslaugos;
    4. perkamos technikos aptarnavimo garantiniu laikotarpiu paslaugos;
    5. pirkimą būtina atlikti labai greitai;
    6. pirkimo sutarties vertė perkant prekes, paslaugas ar darbus neviršija 14 500 (keturiolika tūkstančių penki šimtai) Eur be PVM;
    7. perkamos sudėtingos mokslinio pobūdžio paslaugos;
    8. yra kitų, objektyviai pateisinančių aplinkybių, dėl kurių neįmanoma apklausti daugiau nei vieną tiekėją.
17. Perkančioji organizacija suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 5 000 (penki tūkstančiai) Eur be PVM, nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimosutartį.

**XII. PIRKIMO SUTARTIS**

1. Pirkimo sutartis sudaroma su geriausią pasiūlymą pateikusiu tiekėju arba, kai kreipiamasi į vieną tiekėją, su tiekėju, kurio pasiūlymas atitinka Organizacijos poreikius.
2. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas. Atidėjimo terminas gali būti netaikomas, kai:
   1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;
   2. pirkimo sutartis sudaroma preliminariosios sutarties pagrindu;
   3. pirkimo sutarties vertė mažesnė kaip 5 000 (penki tūkstančiai) Eur be PVM arba atliekamas mažos vertės pirkimas.
3. Jei pirkimo sutarties vertė didesnė nei 5 000 (penki tūkstančiai) Eur be PVM, ji visuomet turi būti rašytinės formos.
4. Pirkimus atliekantys asmenys turi stengtis sudaryti ilgalaikes, bet ne ilgesnes nei 3 metai, pirkimo sutartis su tiekėjais.
5. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimo įstatymo 3 straipsnyje nustatyti principai, tikslai ir tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 5 000 Eur (be PVM) arba kai pirkimo sutartis sudaryta atlikus mažos vertės pirkimą.

**XiII. PIRKIMŲ DOKUMENTAI**

1. Įvykdytos pirkimo sutartys, pasiūlymai, pirkimo dokumentai, pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, ne mažiau kaip 4 metus nuo pirkimo pabaigos. Organizacija įsipareigoja esant poreikiui pagal kompetenciją minėtus dokumentus pateikti viešųjų pirkimų kontrolę vykdančiai Viešųjų pirkimų tarnybai ir kitoms įgaliotoms valstybės institucijoms, taip pat Lietuvos Respublikos Vyriausybės nutarimu įgaliotoms Europos Sąjungos finansinę paramą administruojantiems viešiesiems juridiniams asmenims.

**XIV. GINČŲ NAGRINĖJIMAS**

1. Tiekėjas, norėdamas iki pirkimo sutarties sudarymo ginčyti Organizacijos sprendimus ar veiksmus, pirmiausia turi pateikti pretenziją Organizacijai šiame skyriuje nustatyta tvarka. Organizacijos sprendimas, priimtas išnagrinėjus tiekėjo pretenziją, gali būti skundžiamas teismui šiame skyriuje nustatyta tvarka.
2. Tiekėjas turi teisę pateikti pretenziją Organizacijai, prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):
   1. per 15 dienų nuo Organizacijos pranešimo raštu apie jos priimtą sprendimą išsiuntimo tiekėjams dienos;
   2. per 5 darbo dienas nuo paskelbimo apie Organizacijos priimtą sprendimą dienos, jeigu šiose Taisyklėse nėra reikalavimo raštu informuoti tiekėjus apie Organizacijos priimtus sprendimus. Organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.
3. Organizacija, gavusi tiekėjo pretenziją, sustabdo pirkimo procedūras, kol ši pretenzija bus išnagrinėta ir priimtas sprendimas.
4. Organizacija privalo išnagrinėti pretenziją ir priimti motyvuotą sprendimą ne vėliau kaip per 5 dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną pranešti pretenziją pateikusiam tiekėjui.
5. Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta Viešųjų pirkimų įstatymo nustatyta tvarka ir terminais, tiekėjas turi teisę kreiptis į teismą. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.
6. Tiekėjas, kuris mano, kad Organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, Viešųjų pirkimų įstatymo V skyriuje nustatyta tvarka gali kreiptis į apygardos teismą, kaip pirmosios instancijos teismą, dėl:
   1. laikinųjų apsaugos priemonių taikymo, įskaitant pirkimo procedūros sustabdymą ar Organizacijos priimto sprendimo vykdymo sustabdymą;
   2. Organizacijos sprendimų, kurie neatitinka Viešųjų pirkimų įstatymo reikalavimų, panaikinimo ar pakeitimo;
   3. žalos atlyginimo;
   4. pirkimo sutarties pripažinimo negaliojančia;
   5. alternatyvių sankcijų taikymo.
7. Ieškiniai nagrinėjami Lietuvos Respublikos civilinio proceso (Žin., 2002, Nr. 36-1340) kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sodeliškių kaimo bendruomenės supaprastintų viešųjų pirkimų

taisyklių priedas Nr. 2

# (Nešališkumo deklaracijos forma)

**SODELIŠKIŲ KAIMO BENDRUOMENĖ**

|  |
| --- |
|  |

(VIEŠOJO PIRKIMO komisijos PIRMININKO, NARIO, PIRKIMO ORGANIZATORIAUS AR EKSPERTO VARDAS IR PAVARDĖ,   
Asmens kodas)

**ViešOJO pirkimO komisijos PIRMININKO, nario, pirkimo organizatoriaus AR eksperto  
NEŠALIŠKUMO DEKLARACIJA**

20\_\_\_\_m. \_\_\_\_\_\_\_\_\_\_\_\_\_\_d.

*(data)*

\_\_\_\_\_\_\_\_\_\_\_\_\_\_

*(vieta)*

Būdamas (-a) supaprastintų viešųjų pirkimų \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Komisijos Pirmininku ar nariu, pirkimo organizatoriumi, ekspertu)*

**pasižadu:**

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti Viešojo pirkimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas;

*(Komisijos Pirmininko ar nario, pirkimo organizatoriaus, eksperto)*

2. Paaiškėjus, bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) pirkimo procedūrose dalyvaujančio juridinio asmens valdymo organų narys,

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame,

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų, nedelsdamas raštu pranešti apie tai mane Viešojo pirkimo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Komisijos Pirmininku ar nariu, pirkimo organizatoriumi, ekspertu)*

paskyrusios Perkančiosios organizacijos vadovui ir nusišalinti.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

|  |  |  |  |  |
| --- | --- | --- | --- | --- |
|  |  |  |  |  |
|  |  | *(Parašas)* |  | *(Vardas ir pavardė)* |

Sodeliškių kaimo bendruomenės

supaprastintų viešųjų pirkimų

taisyklių priedas Nr. 3

# (Konfidencialumo pasižadėjimo forma)

**SODELIŠKIŲ KAIMO BENDRUOMENĖS**

|  |
| --- |
|  |

(VIEŠOJO PIRKIMO komisijos PIRMININKO, NARIO, PIRKIMO ORGANIZATORIAUS AR EKSPERTO VARDAS IR PAVARDĖ,   
Asmens kodas)

**ViešOJO pirkimO komisijos PIRMININKO, nario, pirkimo organizatoriaus AR eksperto  
KONFIDENCIALUMO PASIŽADĖJIMAS**

20\_\_\_\_m. \_\_\_\_\_\_\_\_\_\_\_\_\_\_d.

*(data)*

\_\_\_\_\_\_\_\_\_\_\_\_\_\_

*(vieta)*

Būdamas (-a) supaprastintų viešųjų pirkimų \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Komisijos Pirmininku ar nariu, pirkimo organizatoriumi, ekspertu)*

**pasižadu:**

1. Saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimais susijusią informaciją, kuri man taps žinoma, dirbant supaprastintų viešųjų pirkimų komisijos nariu (organizatoriumi).
2. Man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
3. Nepasilikti jokių man pateiktų dokumentų kopijų.
4. Man žinoma, kad su pirkimais susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimų komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
5. Man išaiškinta, kad konfidencialią informaciją sudaro:

5.1. informaciją, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

5.2. visa su pirkimu susijusi informacija ir dokumentai, kurios Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato kitaip teikti pirkimo procedūrose dalyvaujančioms arba nedalyvaujančioms šalims;

5.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

6. Esu įspėtas, kad pažeidęs šį pasižadėjimą, turėsiu atlyginti perkančiajai organizacijai ir tiekėjams (rangovams) padarytus nuostolius.

|  |  |  |  |  |
| --- | --- | --- | --- | --- |
|  |  |  |  |  |
|  |  | *(Parašas)* |  | *(Vardas ir pavardė)* |

Sodeliškių kaimo bendruomenės

supaprastintų viešųjų pirkimų

taisyklių priedas Nr. 1

**Sodeliškių kaimo bendruomenė**

**TIEKĖJŲ APKLAUSOS PAŽYMA Nr.**

|  |  |  |  |  |  |  |
| --- | --- | --- | --- | --- | --- | --- |
| **Pirkimo objekto pavadinimas ir trumpas aprašymas:** | | | | | | |
|  | | | | | | |
| **Pirkimų organizatorius** | |  | | **Komisija** | |  |
| (vardas, pavardė) | |  |
|  |
| (vardas, pavardė) |
| **Tiekėjai apklausti:** raštu  ar žodžiu | | | | | | |
| **Apklausti tiekėjai:** | | | | | | |
| **Eil. Nr.** | **Tiekėjo pavadinimas** | | **Adresas, telefonas, faksas ir pan.** | | **Siūlymą pateikusio asmens pareigos, vardas, pavardė** | |
|  |  | |  | |  | |
|  |  | |  | |  | |
|  |  | |  | |  | |

**Tiekėjų siūlymai:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Tiekėjo pavadinimas | Siūlymo data | Siūlymo charakteristikos (nurodyti konkrečias charakteristikas) | | | | | |
|  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

|  |  |
| --- | --- |
| **Tinkamiausiu pripažintas tiekėjas**: |  |
|  | (tiekėjo pavadinimas ir siūlymo numeris) |
| **Jeigu įvertinti mažiau nei 3 tiekėjų siūlymai, to priežastys:** | |
|  | |

**Pažymą parengė (pirkimų organizatorius, komisijos pirmininkas):**

|  |  |  |  |  |
| --- | --- | --- | --- | --- |
|  |  |  |  |  |
| *(pareigos)* |  | *(vardas, pavardė)* |  | *(parašas, data)* |

**SPRENDIMĄ TVIRTINU:**

|  |  |  |  |  |
| --- | --- | --- | --- | --- |
|  |  |  |  |  |
| *(pareigos)* |  | *(vardas, pavardė)* |  | *(parašas, data)* |